CELEX: 32008R0999
Language: sl
Date: 2008-10-14 00:00:00
Title: Uredba Komisije (ES) št. 999/2008 z dne 14. oktobra 2008 o določitvi obrestnih mer, ki se uporabljajo za izračun stroškov financiranja intervencijskih ukrepov v obliki odkupa, skladiščenja in prodaje zalog, za obračunsko leto 2009 EKJS

15.10.2008   
            
            
               SL
            
            
               Uradni list Evropske unije
            
            
               L 273/5
            
         
      UREDBA KOMISIJE (ES) št. 999/2008
   z dne 14. oktobra 2008
   o določitvi obrestnih mer, ki se uporabljajo za izračun stroškov financiranja intervencijskih ukrepov v obliki odkupa, skladiščenja in prodaje zalog, za obračunsko leto 2009 EKJS
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (1) in zlasti člena 3(3) Uredbe,
   ob upoštevanju naslednjega:
   
               (1)
            
            
               Člen 4(1)(a) Uredbe Komisije (ES) št. 884/2006 z dne 21. junija 2006 o določitvi podrobnih pravil za uporabo Uredbe Sveta (ES) št. 1290/2005 v zvezi s financiranjem intervencijskih ukrepov s strani Evropskega kmetijskega jamstvenega sklada (EKJS) in knjiženjem postopkov javnega skladiščenja s strani plačilnih agencij držav članic (2) določa, da se izdatki za finančne stroške, ki so jih države članice imele pri mobilizaciji sredstev za odkup proizvodov, določijo v skladu s pravili iz Priloge IV k navedeni uredbi na podlagi enotne obrestne mere za Skupnost.
            
         
               (2)
            
            
               Enotna obrestna mera za Skupnost ustreza povprečju obrestnih mer Euribor za trimesečni in dvanajstmesečni terminski tečaj, zabeleženih v šestih mesecih pred sporočilom držav članic, določenim v prvem pododstavku točke I.2. Priloge IV k Uredbi (ES) št. 884/2006, ponderiranih z eno tretjino ali dvema tretjinama. Ta obrestna mera mora biti določena v začetku vsakega obračunskega leta Evropskega kmetijskega jamstvenega sklada (EKJS).
            
         
               (3)
            
            
               Vendar če je obrestna mera, ki jo sporoči država članica, nižja od enotne obrestne mere, določene za Skupnost, se za zadevno državo v skladu z drugim pododstavkom točke I.2 Priloge IV k Uredbi (ES) št. 884/2006 določi posebna obrestna mera. Če država članica pred koncem obračunskega leta ne sporoči povprečnih stroškov obrestne mere, Komisija določi obrestno mero za to državo članico na ravni enotne obrestne mere, določene za Skupnost.
            
         
               (4)
            
            
               Glede na sporočila držav članic Komisiji je obrestne mere za obračunsko leto 2009 EKJS treba določiti ob upoštevanju teh različnih elementov.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za kmetijske sklade –
            
         SPREJELA NASLEDNJO UREDBO:
   Člen 1
   Za izdatke za finančne stroške, ki so jih države članice imele pri mobilizaciji sredstev za odkup intervencijskih proizvodov, nastale v obračunskem letu 2009 Evropskega kmetijskega jamstvenega sklada (EKJS), se obrestne mere iz Priloge IV k Uredbi (ES) št. 884/2006 ob uporabi člena 4(1)(a) navedene uredbe določijo na:
   
               (a)
            
            
               4,1 % za posebno obrestno mero, ki se uporablja v Franciji, na Irskem in Češkem;
            
         
               (b)
            
            
               4,3 % za posebno obrestno mero, ki se uporablja na Slovaškem;
            
         
               (c)
            
            
               4,4 % za posebno obrestno mero, ki se uporablja na Nizozemskem in Švedskem;
            
         
               (d)
            
            
               4,5 % za posebno obrestno mero, ki se uporablja v Grčiji;
            
         
               (e)
            
            
               5,0 % za enotno obrestno mero za Skupnost, ki se uporablja v državah članicah, za katere posebna obrestna mera ni bila določena.
            
         Člen 2
   Ta uredba začne veljati na dan objave v Uradnem listu Evropske unije.
   Uporablja se od 1. oktobra 2008.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. oktobra 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 209, 11.8.2005, str. 1.
   
      (2)  UL L 171, 23.6.2006, str. 35.